钦定古今图书集成/明伦汇编/家范典/第059卷 > 徐祯稷耻言 > 《买田宅对》汉·疏广
## 钦定古今图书集成/明伦汇编/家范典/第059卷 > 徐祯稷耻言 > 《买田宅对》汉·疏广

吾岂老悖不念子孙哉？顾自有旧田庐，令子孙勤力
其中，足以共衣食，与凡人齐。今复增益之，以为赢馀，
但教子孙怠惰耳。贤而多财，则损其志；愚而多财，则
益其过。且夫富者众之怨也，吾既亡以教化子孙，不
欲益其过而生怨。又此金者，圣主所以惠养老臣也，
故乐与乡党宗族共飨其赐，以尽吾馀日，不亦可乎！